Oos-Kaapse Super12: strawwe halfeind verwag - Maroela Media
Oos-Kaapse Super12: strawwe halfeind verwag
Met die aanvanklike skermutselinge agter die rug word strawwe mededinging verwag wanneer die kwarteindstryde in die Oos-Kaapse Super12-reeks Saterdag plaasvind.
Albei verlde jaar se finaliste, Oos-Londen Polisie en Gardens van Uitenhage is weer daar, en dit beloof `n genadelose stryd om die halfeindronde te bereik.
In die enigste kragmeting tussen twee spanne van die Grens is Oos-Londen Polisie die gasheer vir die Walter Sisulu-universiteit en behoort hy die gunsteling te wees om deur te dring. Hy sal egter nie die studente geringskat nie.
Klubs van die Oostelike Provinsie oorheers die ander kwatrteindstryde, met vyf spanne in die drie wedstryde in aksie. Die ander Grensspan is Breakers (Queenstown) met die kwaaiste uitdaging van almal as hy teen Gardens te staan kom.
Park van Port Elizabeth het verlede week verrassend teen Breakers verloor, maar wel die kwarteind gehaal en staan nou voor nog `n erge toets teen die Uitenhaagse span, Progress.
Spring Rose van New Brighton sal graag sy kleim in die reeks wil afsteek, maar die energieke Brumbies van Grahamstad sal hom hard daarvoor laat werk.
Al die wedstryde begin 15:30.
(Berig deur die OPRU verskaf.)
Valkeliga: skoon lei vir Peregrine-, Merlinklubs